Yhteenlasku
Yhteenlasku on yksi aritmeettisista peruslaskutoimituksista ja se on ensimmäinen koululaisille opetettavista. Yhteenlaskuoperaatio yhdistää ainakin kaksi lukua, jotka ovat yhteenlaskettavat toiseksi luvuksi, summaksi. Esimerkiksi 1 + 2 = 3 (luetaan yksi plus kaksi on kolme tai yksi ynnä kaksi on kolme), jossa luku 1 on yhteenlaskettava, johon lisätään luku 2, eli yhteenlaskettava ja näin saadaan summa, eli luku 3. Yhteenlaskun käänteislaskutoimitus on vähennyslasku.
Summain
Digitaalinen puolisummain laskee yhteen kaksi bittiä. Ulostulona saadaan summa ja myös muistinumero, mikäli yhteenlaskettavien lukujen summa on niin suuri, ettei sitä voi esittää yhdellä numerolla. Kokosummain huomioi sisäänsyötteessä myös muistinumeron, eli se laskee yhteen kolme bittiä.